
	REPUBLIKA HRVATSKA
	VARAŽDINSKA ŽUPANIJA
	OPĆINA MALI BUKOVEC
	Općinsko vijeće
					

Na temelju članka 66. Zakona o gospodarenju otpadom („Narodne novine“ broj 84/21 i 142/23) i članka 31. Statuta Općine Mali Bukovec („Službeni Vjesnik Varaždinske županije“ broj 28/21), Općinsko vijeće Općine Mali Bukovec na svojoj __. sjednici u mandatnom razdoblju 2025.-2029. održanoj __. __________ 2026. godine donosi

ODLUKU
o izmjenama Odluke o načinu pružanja javne usluge sakupljanja komunalnog otpada
na području Općine Mali Bukovec



Članak 1.
(1) U Odluci o načinu pružanja javne usluge sakupljanja komunalnog otpada na području Općine Mali Bukovec („Službeni vjesnik Varaždinske županije“ broj: 125/25) članak 27. mijenja se i glasi:
„(1) Cijena obvezne minimalne javne usluge za korisnike javne usluge razvrstane u kategoriju korisnika kućanstvo određuje se u iznosu od 15,81 eura + PDV.
(2) Cijena obvezne minimalne javne usluge za korisnike javne usluge razvrstane u kategoriju korisnika koji nije kućanstvo (drugi izvori komunalnog otpada) određuje su u iznosu od 168,77 eura + PDV.“

Članak 2.
(1) Stavak 2. članka 31. mijenja se i glasi:
„(2) Popust na cijenu javne usluge odobrava se korisnicima prema predanoj količini miješanog komunalnog otpada mjesečno, i to:
1. za korisnike usluge razvrstane u kategoriju korisnika kućanstvo:
· 60 litara – 10,27 €
· 120 litara – 2,37 €
2. za korisnike usluge razvrstane u kategoriju korisnika koji nije kućanstvo:
· 120 litara – 150,52 €
· 240 litara – 127,30 €.“


Članak 3.
(1) Ova Odluka stupa na snagu osmog dana od dana objave u „Službenom vjesniku Varaždinske županije“.

